Barclays: Bitcoin er som influensa – og toppen er nådd

Storbankens uvanlige modell viser at bitcoin aldri vil stige til gamle høyder.

KRAFTIGE BEVEGELSER: Bitcoin har hatt en berg- og dalbanetur det siste året. Vis mer byoutline Foto: Jack Guez AFP

Publisert: Publisert: 13. april 2018 07:40

Da interessen rundt kryptovalutaen bitcoin skjøt fart i fjor høst gikk prisen fra 3.000 til over 20.000 dollar i løpet av noen få måneder.

Siden har interessen falt tilbake, sammen med bitcoin-prisen, som i det siste har ligget på rundt 7.000 dollar.

Nå mener den britiske storbanken Barclays at denne voldsomme interessen rundt bitcoin spredte seg på samme måte som en influensaepidemi, skriver nyhetsbyrået Bloomberg.

Analysen innebærer også at toppen er nådd for kryptovalutaen, og at en bitcoin aldri igjen vil koste 20.000 dollar.

Les også Avlyser milliardavtale med norsk kryptoselskap: – Et korthus av risiko

Influensamodellen



Barclays deler potensielle bitcoin-investorer inn i tre grupper: mottagelige, infiserte og immune.

Banken mener at interessen for bitcoin «smitter» fra en person til en annen, mens nåværende eiere utvikler «immunitet» for å investere mer.

Videre sier modellen at etter hvert som flere blir eiere av bitcoin, så blir det færre mulige smittebærere, mens det stadig flere blir «friske» som ønsker å selge kryptovalutaen.

Etter hvert vil dette føre til en utflating av prisene, og prisene vil begynne å falle.

Les også Bitcoin falt seks prosent på to timer

Les også Norsk bitcoingruve: Først doblet de prisene - nå har de skrudd av maskinene

Les også Forvalter om ny bitcoin-teknologi: Kan bli en «game changer»

Her kan du lese mer om Bitcoin Digital valuta